Det er egentlig ikke kullet i seg selv som gir den karakteristiske og mye omtalte kullsmaken, det er fordampet grillsaft som bidrar til denne smaken. Du kan oppnå samme prinsipp på en gassgrill ved å bruke såkalte flavorizers. Det er en type stålstenger som kjøttsaften kan dryppe ned og fordampe på. Dette skal gi den typiske aromatiske røyken som er karakteristisk for kullgriller. Blindtester viser imidlertid at det ikke er noen smaksforskjell på kull- og gassgrill generelt.